recursal/SuperWikiNEXT-32B huggingface dataset:
**ব্রিগেডিয়ার জেনারেল এম সাখাওয়াত হোসেন** একজন বাংলাদেশী সামরিক ব্যক্তিত্ব, বুদ্ধিজীবী, লেখক ও বাংলাদেশের সাবেক নির্বাচন কমিশনার। তিনি ২০০৭ - ২০১২ সাল পর্যন্ত বাংলাদেশ নির্বাচন কমিশনের কমিশনার ছিলেন। তিনি বাংলাদেশ সেনাবাহিনীর একজন অবসর প্রাপ্ত ব্রিগেডিয়ার জেনারেল। তিনি বিভিন্ন দেশী ও বিদেশী পত্রিকায় কলাম লেখেন। তাছাডা তিনি ২০টির অধিক বই লিখেছেন।

প্রাথমিক জীবন
-------------

সাখাওয়াত হোসেন ১৯৪৮ সালের ১লা ফেব্রুয়ারি বাংলাদেশের বরিশাল জেলায় জন্মগ্রহণ করেন। তেজগাঁও সরকারি প্রাথমিক বিদ্যালয়ে প্রাথমিক শিক্ষা শুরু করেন। তিনি করাচি থেকে ১৯৬৩ সালে এসএসসি ও ১৯৬৫ সালে করাচির ইসলামিয়া বিজ্ঞান কলেজ থেকে এইচএসসি পাশ করেন। করাচি বিশ্ববিদ্যালয়ে আন্তর্জাতিক সম্পর্ক বিভাগে অধ্যায়ন কালে সেনাবাহিনীতে যোগ দেন, ১৯৬৬ সালে কশিমন লাভ করেন এবং ১৯৭১ সাল পর্যন্ত তিনি শিয়ালকোটে ছিলেন।

কর্মজীবন
--------

সাখাওয়াত হোসেন ১৯৬৬ সালে পাকিস্তান সেনাবাহিনীতে যোগ দেন। ১৯৭১ সালে বাংলাদেশ স্বাধীন হলে ১৯৭৩ সালে তিনি বাংলাদেশে ফিরে আসেন এবং বাংলাদেশ সেনাবাহিনীতে মেজর পদে কুমিল্লা সেনানিবাসে যোগ দেন।

তিনি বাংলাদেশের সর্ববৃহৎ বাণিজ্যিক ব্যাংক সোনালি ব্যাংকের পরিচালনা পর্ষদের সদস্য হিসাবে দায়িত্ব পালন করেন দুই বছর।

### অবসরের পর

চাকরি ও নির্বাচন কমিশন থেকে অবসরের পর তিনি জাতীয় নিরাপত্তা ও প্রতিরক্ষা বিষয়ে গবেষণার কাজ করছেন। তিনি জাতীয় ও আন্তর্জাতিক পত্রিকার কলামলিস্ট এবং নিরাপত্তা বিশ্লেষক।

তথ্যসূত্র
---------

1. ↑  "ব্রিগেডিয়ার জেনারেল এম. সাখাওয়াত হোসেন (অব:) এর বই সমূহ"। *www.rokomari.com*। সংগ্রহের তারিখ ২০১৯-০১-১২।
2. 1 2  "একজন সাখাওয়াত হোসেন"। *মানবজমিন*। সংগ্রহের তারিখ ২০১৯-০১-১২।
নরওয়ের ওসলোতে ওয়ার্ল্ড ইসলামিক মিশনের মসজিদ
**ওয়ার্ল্ড ইসলামিক মিশন** **(WIM)** হল সুফিপন্থী বেরলভী সুন্নি মুসলমানদের একটি আন্তর্জাতিক মুসলিম সংগঠন। এটি যুক্তরাজ্যে প্রতিষ্ঠিত হয়েছিল এবং ১৯৭২ সালে মক্কায় শাহ আহমদ নূরানী সিদ্দিকী, পীর সৈয়দ মারুফ হোসাইন শাহ আরিফ কাদেরী নওশাহী ও আরশাদুল কাদেরী উদ্বোধন করেন। ওয়ার্ল্ড ইসলামিক মিশন পুরো ইউরোপ, আমেরিকা যুক্তরাষ্ট্র, উত্তর আমেরিকা, আফ্রিকা এবং এশিয়া জুড়ে মুসলমানদের সেবা করার জন্য বৃদ্ধি পেয়েছে। ওয়ার্ল্ড ইসলামিক মিশনের সদর দফতর যুক্তরাজ্যের ম্যানচেস্টারে রয়েছে।

মিশন
----

এর উদ্দেশ্য হযরত মুহাম্মদ (দ.) এর হাদীস ও সুন্নাহর আলোকে ইসলামের আসল শিক্ষা প্রচার করা। এই ক্ষেত্রে এটি বিশ্বের কমপক্ষে ২৪টি দেশে সক্রিয়। এর লক্ষ্য ইসলামী জ্ঞান প্রচার, সামাজিক বিকাশ, ইসলামের বাণী ছড়িয়ে দেওয়া, এবং নবী হযরত মুহাম্মদ (দ.)'র প্রতি আন্তরিক ভালবাসা এবং শ্রদ্ধা জাগ্রত করা।

নেতৃবৃন্দ
---------

এই আন্দোলনের নেতৃত্বে আছেন একজন সুন্নি মুসলিম পণ্ডিত কামারুজ্জামান আজমী, যাকে ২০১১ সালে জর্জিটাউন বিশ্ববিদ্যালয় "বিশ্বের ৫০০ সর্বাধিক প্রভাবশালী মুসলমান" এর একজন হিসাবে উল্লেখ করেছিল।

শহীদ রেজা ওবিই, একজন ইসলামী পণ্ডিত মিশনের আরেক নেতা। তিনি ১৯৫০ সালের ১৩ ডিসেম্বর ভারতের ফাতাহপুরে জন্মগ্রহণ করেছিলেন। ইসলামিক সেন্টার লিসেস্টার পরিচালনা কাউন্সিলের আমন্ত্রণে তিনি ১৯৭৮ সালের ফেব্রুয়ারিতে যুক্তরাজ্যে আসেন এবং প্রধান ইমামের দায়িত্ব পালন করার জন্য কেন্দ্রে যোগদান করেন। তিনি ১৯৮৪ সালে লন্ডনে চলে আসেন। তিনি মুসলিম আইন (শরিয়াহ) কাউন্সিল ইউকে-এর নির্বাহী সচিব এবং রেজিস্ট্রারও হয়েছেন।

তথ্যসূত্র
---------

1. ↑  Ballard, Roger; Banks, Marcus (১৯৯৪-০১-০১)। *Desh Pardesh: The South Asian Presence in Britain* (ইংরেজি ভাষায়)। Hurst। আইএসবিএন 9781850650911। Breivik's sanity|date=April 28, 2012|publisher=Fox News|agency=AP|access-date=April 29, 2012}}
2. ↑
3. ↑  "The 500 Most Influential Muslims" (পিডিএফ)। *Gwu.edu*। ২০১১। ২০১৬-০৯-০১ তারিখে মূল (PDF) থেকে আর্কাইভ করা। সংগ্রহের তারিখ ২০১৭-০১-১৭।
4. ↑  "Download | The Muslim 500"। *Themuslim500.com*। ২০১৭-১১-১৩ তারিখে মূল থেকে আর্কাইভ করা। সংগ্রহের তারিখ ২০১৬-০৫-০৭।
5. ↑
**ওয়ার্ল্ড হিস্ট্রি এনসাইক্লোপিডিয়া** (বা **পৃথিবীর ইতিহাস বিশ্বকোষ** যা পূর্বে **এনশেন্ট হিস্টোরি এনসাইক্লোপিডিয়া** বা প্রাচীন ইতিহাস এনসাইক্লোপিডিয়া) হল একটি অলাভজনক শিক্ষা প্রতিষ্ঠান যা ২০০৯ সালে জান ভান দের ক্র্যাবেন দ্বারা তৈরি করা হয়েছিল। সংস্থাটি ইতিহাস সম্পর্কিত নিবন্ধ, ছবি, ভিডিও, পডকাস্ট এবং ইন্টারেক্টিভ শিক্ষামূলক সরঞ্জাম প্রকাশ করে এবং রক্ষণাবেক্ষণ করে। সমস্ত ব্যবহারকারীরা সাইটে সামগ্রী অবদান রাখতে পারে, যদিও জমাগুলি প্রকাশের আগে সম্পাদকীয় দল দ্বারা পর্যালোচনা করা হয়। ২০২১ সালে, সংস্থাটির নামকরণ এনশেন্ট হিস্টোরি এনসাইক্লোপিডিয়া থেকে ওয়ার্ল্ড হিস্টোরি এনসাইক্লোপিডিয়া করা হয়েছিল, এর বিস্তৃত পরিধিকে প্রতিফলিত করার জন্য, শুধুমাত্র প্রাচীন ইতিহাসের বিপরীতে সমস্ত সময়কালের বিশ্ব ইতিহাসকে অন্তর্ভুক্ত করে। মূল নিবন্ধগুলি ইংরেজিতে লেখা হয় এবং পরে ফরাসি এবং স্প্যানিশসহ অন্যান্য ভাষায় অনুবাদ করা হয়।

সংগঠনের ইতিহাস
--------------

এনশেন্ট হিস্টোরি এনসাইক্লোপিডিয়া ২০০৯ সালে ভ্যান দের ক্র্যাবেন দ্বারা প্রতিষ্ঠিত হয়েছিল একটি অবাধে অ্যাক্সেসযোগ্য এবং নির্ভরযোগ্য ইতিহাসের উৎস তৈরি করে বিশ্বব্যাপী ইতিহাস শিক্ষার উন্নতির লক্ষ্যে। অলাভজনক সংস্থাটি গোডালমিং, ইউনাইটেড কিংডম এবং মন্ট্রিয়ল, কানাডায় অবস্থিত, যদিও এর কোনো অফিস নেই এবং এর দল বিশ্বব্যাপী রয়েছে।

সাইটটি যখন প্রতিষ্ঠিত হয়েছিল তখন প্রাচীন ইতিহাসের উপর জোর দেওয়া হয়েছিল, কিন্তু পরে এটি মধ্যযুগীয় এবং আধুনিক যুগের প্রথম দিকেও মনোযোগ দেয়া শুরু করে। ২০২১ সালে, এই পরিবর্তনটি প্রতিফলিত করার জন্য সংস্থাটি নিজের নাম পরিবর্তন করে ওয়ার্ল্ড হিস্টোরি এনসাইক্লোপিডিয়া রাখে।

অভ্যর্থনা
---------

ওয়েবসাইটটি শিক্ষা প্রতিষ্ঠানের দ্বারা প্রশংসা পেয়েছে এবং স্কুল লাইব্রেরি জার্নাল, উইসকনসিন-ম্যাডিসন বিশ্ববিদ্যালয়ের ইন্টারনেট স্কাউট রিসার্চ গ্রুপ, মেরলট, এবং ইউরোপীয় কমিশনের উন্মুক্ত শিক্ষা ইউরোপা ইনিশিয়েটিভ দ্বারা সুপারিশ করা হয়েছে। ২০১৬ সালে, এটি ইইউআরআইডি সংস্থা থেকে শিক্ষার জন্য *.ইইউ ওয়েব পুরস্কার* জিতেছে।

তথ্যসূত্র
---------

1. 1 2  *World History Encyclopedia*।
2. ↑  "Smarter working: Ancient History Encyclopedia"। *The Guardian*। London। ১১ ফেব্রুয়ারি ২০১৪। সংগ্রহের তারিখ ১৫ মার্চ ২০২০।
3. ↑  "Contact World History Encyclopedia"। *World History Encyclopedia*। সংগ্রহের তারিখ ২০২১-০৬-০৮।
4. ↑  "We Are Becoming World History Encyclopedia"। *World History Encyclopedia*। সংগ্রহের তারিখ ২০২১-০২-২৭।
5. ↑  Dillon, Stacy; Laughlin, Amy (৭ মে ২০১৬)। "Unbury the Past: Apps and Websites for Exploring Ancient Worlds"। সংগ্রহের তারিখ ১৫ মার্চ ২০২০।
6. ↑  "Ancient History Encyclopedia" (42)।
7. ↑  "Ancient History Encyclopedia"। *Merlot*। ১১ ডিসেম্বর ২০১৬। সংগ্রহের তারিখ ১৫ মার্চ ২০২০।
8. ↑  "Ancient History Encyclopedia"। *OpenEducationEuropea*। ২০১৭-০৮-০৯ তারিখে মূল থেকে আর্কাইভ করা। সংগ্রহের তারিখ ২০১৮-০৩-১২।
9. ↑  "The 2016 .eu Web Awards: Bringing Europe Together"। *EURid*। ১৮ নভেম্বর ২০১৬।

বহিঃসংযোগ
---------

* প্রাতিষ্ঠানিক ওয়েবসাইট
**এনপিএম** ( যার পূর্ণ রূপ **নোড প্যাকেজ ম্যানেজারের** )  জাভাস্ক্রিপ্ট প্রোগ্রামিং ভাষার জন্য একটি প্যাকেজ ম্যানেজার । এটি জাভাস্ক্রিপ্ট রানটাইম এনভায়রনমেন্ট নোড.জেএস এর ডিফল্ট প্যাকেজ ম্যানেজার, এটি কমান্ড লাইন ক্লায়েন্ট গঠিত, যাকে এনপিএম বলা হয়। এটি সাধারনত একটি পাবলিক অনলাইন ডাটাবেস এবং অর্থ প্রদান সাপেক্ষে এটি প্রাইভেট প্যাকেজের সুযোগ দিয়ে থাকে, যাকে এনপিএম রেজিস্ট্রি বলা হয়। রেজিস্ট্রি ক্লায়েন্টের মাধ্যমে অ্যাক্সেস করা যায় এবং উপলভ্য প্যাকেজগুলি এনএমপি ওয়েবসাইটের মাধ্যমে ব্রাউজ এবং অনুসন্ধান করা যায়। প্যাকেজ ম্যানেজার এবং রেজিস্ট্রি এনপিএম, ইনক দ্বারা পরিচালিত হয়।

ইতিহাস
------

এনএমপি পুরোপুরি জাভাস্ক্রিপ্টে লেখা। আইজ্যাক জেড স্লিটার অনুরূপ অন্যান্য, যেমন পিয়ার ( পিএইচপি ) এবং সিপিএএন ( পার্ল ) এর মতো প্রকল্পের অনুপ্রেরণার ফলে তৈরি করেছিলেন

* সফ্টওয়্যার সংগ্রহস্থল
* ইউনিভার্সাল প্যাকেজ ম্যানেজার

1. ↑  "Earliest releases of npm"। *GitHub*। সংগ্রহের তারিখ ৫ জানুয়ারি ২০১৯।
2. ↑  "Release · npm/cli"। GitHub। ১৫ জানুয়ারি ২০২০।
3. ↑
4. ↑  Schlueter, Isaac Z. (২৫ মার্চ ২০১৩)। "Forget CommonJS. It's dead. \*\*We are server side JavaScript.\*\*"। *GitHub*।

বহিঃসংযোগ
---------

* প্রাতিষ্ঠানিক ওয়েবসাইট
**ওয়ালিদ আব্দুল্লাহ** (আরবি: وليد عبدالله; জন্ম: এপ্রিল ১৯, ১৯৮৬) হলেন সৌদি আরবের একজন ফুটবলার, যিনি বর্তমানে আল নাসরের হয়ে গোলরক্ষকের দায়িত্ব পালন করেন। তিনি হচ্ছেন আল-শাবাবের প্রথম গোলরক্ষক এবং ২০০৮ সালের এশিয়ান অলিম্পিক বাছাইপর্বে সৌদি আরবের হয়ে প্রথম গোলরক্ষকের দায়িত্ব পালন করেছেন। তিনি ২০০৭ সাল হতে সৌদি আরবের গোলরক্ষকের দায়িত্ব পালনের জন্য দলের ১ম পছন্দ হিসেবে নির্বাচিত হন।

ক্লাব ক্যারিয়ার
----------------

ওয়ালিদ আব্দুল্লাহ ২০০৭–২০০৮ মৌসুম হতে আল-শাবাবের হয়ে নিয়মিত খেলেছিলেন। ২০০৬–২০০৭ মৌসুমে তিনি সৌদি আরব অলিম্পিক দলের হয়ে অলিম্পিকের বাছাইপর্বের খেলায় ব্যস্ত ছিলেন, এর জন্যই তিনি আল-শাবাবের প্রথম গোলরক্ষক হিসেবে খেলার কোনো সুযোগ পাননি।

আন্তর্জাতিক ক্যারিয়ার
----------------------

### অলিম্পিক দল

ওয়ালিদ আব্দুল্লাহ ২০০৮ সালে অলিম্পিকের বাছাইপর্বে সৌদি আরব অলিম্পিক দলের হয়ে ১১টি ম্যাচ খেলেছেন, যেখানে তিনি তার দলকে দ্বিতীয় পর্বে উত্তীর্ণ হতে সাহায্য করেছেন, এবং টোকিওতে অনুষ্ঠিত জাপান জাতীয় ফুটবল দলের বিরুদ্ধে তাদের সর্বশেষ ম্যাচে তারা জয়ের দ্বারপ্রান্তে পৌঁছে ছিল। ওয়ালিদ আব্দুল্লাহর সেরা খেলা হলো টোকিওতে অনুষ্ঠিত জাপানের বিরুদ্ধের খেলাটি, যেখানে তিনি জাপানের খেলোয়াড়দের বেশ কয়েকটি সম্ভাব্য গোল প্রতিহত করেছিলেন এবং জাপানকে গোল করা থেকে অনেক সময় ধরে বিরত রেখেছিলেন।

### জ্যেষ্ঠ দল

২০০৭ এএফসি এশিয়ান কাপে সৌদি আরব জাতীয় ফুটবল দলে যোগদানের মাধ্যমে ওয়ালিদ প্রথম জাতীয় দলে খেলেন। তার প্রথম অফিসিয়াল খেলা ছিল ২০০৭ সালের জুনে অনুষ্ঠিত সৌদি আরব এবং সংযুক্ত আরব আমিরাতের মধ্যকার ম্যাচটি, যেটি সৌদি আরব ২–০ গোলে জয়লাভ করে। তিনি ওমানের বিরুদ্ধে আরেকটি প্রীতি ম্যাচ খেলেছিলেন, যেটি ১–১ গোলে ড্র হয়েছিল। এশিয়ান কাপের ঠিক পূর্বে, ওয়ালিদ তার শিশু কন্যার মৃত্যুর সংবাদ পায়। কিন্তু তিনি তার পরিবারের সাথে থাকার বদলে জাতীয় দলের সাথে থাকার সিদ্ধান্ত গ্রহণ করেছিলেন, এবং এশিয়ান কাপে সৌদি আরবের দলে ডাক পেয়েছিলেন, কিন্তু উক্ত কাপে তিনি একটি ম্যাচও খেলার সুযোগ পাননি।

এশিয়ান কাপের পর, ওয়ালিদ জাতীয় দলে বেশ কয়েকবার ডাক পেয়েছিলেন, তার মধ্যে উল্লেখযোগ্য হলো: ঘানার বিরুদ্ধে একটি প্রীতি ম্যাচ, যেখানে সৌদি আরব ৫–০ গোলে জয়লাভ করে। ২০১০ ফিফা বিশ্বকাপ বাছাইপর্বে সিঙ্গাপুরের বিরুদ্ধে, যেটি সৌদি আরব ২–০ গোলে জয়লাভ করে এবং ২০০৮ সালের ২৬ মার্চ উজবেকিস্তানের বিরুদ্ধে।

বহিঃসংযোগ
---------

* ন্যাশনাল-ফুটবল-টিমস.কমে ওয়ালিদ আব্দুল্লাহ (ইংরেজি)

| * দে
* স
সৌদি আরব দল – ২০০৭ এএফসি এশিয়ান কাপ রানার-আপ |
| --- |
| 
* ১ আল মোসাইলেম
* ২ হাজ্জাজি
* ৩ হাউসাউই
* ৫ আল-আমরি
* ৬ আল-ঘামদি
* ৭ কে. আল-মুসা
* ৯ মুয়াথ
* ১১ আল-হার্থি
* ১২ আল-খৈবরি
* ১৩ দারউইশ
* ১৪ করিরি
* ১৫ আল-বহরি
* ১৬ আজিজ
* ১৭ আল-জাসিম
* ১৮ এ. আল-কাহতানি
* ১৯ জাহদালি
* ২০ ওয়াই. আল-কাহতানি
* ২১ আল-করনি
* ২২ আব্দুল্লাহ
* ২৩ আল-শামরানী
* ২৫ তুকার
* ২৮ ওতাইফ
* ৩০ এ. আল-মুসা
* কোচ: হ্যালিও

 | সৌদি আরব |
**এনরিকে তেউশে** (স্পেনীয়: Enrique Teuche, স্পেনীয় উচ্চারণ: [enrˈike tˈe͡ʊt͡ʃe]; ১ জানুয়ারি ১৮৯৪ – অজানা) একজন চিলীয় পেশাদার ফুটবল খেলোয়াড় এবং ম্যানেজার ছিলেন। তিনি তার খেলোয়াড়ি জীবনের অধিকাংশ সময় দেপোর্তেস মাগায়ানেস এবং চিলি জাতীয় দলের হয়ে মধ্যমাঠের খেলোয়াড় হিসেবে খেলেছিলেন।

এনরিকে ১৯১৩ সালে চিলির হয়ে আন্তর্জাতিক পর্যায়ে অভিষেক করেছিলেন; চিলির জার্সি গায়ে ১৯১৬ সাল পর্যন্ত তিনি সর্বমোট ৬ ম্যাচে অংশগ্রহণ করেছিলেন। তিনি চিলির হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন।

আন্তর্জাতিক ফুটবল
-----------------

এনরিকে কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে চিলির জাতীয় দলে অন্তর্ভুক্ত ছিলেন।

ব্যক্তিগত জীবন
--------------

এনরিকে তেউশে ১৮৯৪ সালের ১লা জানুয়ারি তারিখে চিলিতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| চিলি | ১৯১৩ | ১ | ০ |
| ১৯১৬ | ৫ | ০ |
| সর্বমোট | ৬ | ০ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Chile - Squad" [চিলি - দল]। *worldfootball.net* (ইংরেজি ভাষায়)। ২২ ডিসেম্বর ২০২২। ২২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২২।

বহিঃসংযোগ
---------

* ট্রান্সফারমার্কেটে এনরিকে তেউশে (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে এনরিকে তেউশে (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে এনরিকে তেউশে (ইংরেজি) উইকিউপাত্তে এটি সম্পাদনা করুন
**এম অহিদুজ্জামান** একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের শিক্ষা ও গবেষণা ইনস্টিটিউটের (আইইআর) শিক্ষা প্রশাসন বিভাগের অধ্যাপক। তিনি নোয়াখালী বিজ্ঞান ও প্রযুক্তি বিশ্ববিদ্যালয়ের (নোবিপ্রবি) চতুর্থ উপাচার্য ছিলেন।

শিক্ষা
------

তিনি ঢাকা বিশ্ববিদ্যালয়ের (ঢাবি) আইন বিভাগ থেকে স্নাতক (সম্মান) ও স্নাতকোত্তর ডিগ্রি লাভ করেন। তিনি ঢাবির শিক্ষা ও গবেষণা ইনস্টিটিউট থেকে দ্বিতীয় স্নাতকোত্তর এবং যুক্তরাজ্যের নটিংহাম বিশ্ববিদ্যালয় থেকে শিক্ষায় পিএইচডি ডিগ্রি অর্জন করেন।

কর্মজীবন
--------

অহিদুজ্জামান ঢাকা বিশ্ববিদ্যালয়ের শিক্ষা ও গবেষণা ইনস্টিটিউটের শিক্ষা প্রশাসন বিভাগে দীর্ঘকাল অধ্যাপনা করেছেন। তিনি ঢাকা বিশ্বাবিদ্যালয় শিক্ষক সমিতির সাধারণ সম্পাদকসহ বিভিন্ন গুরুত্বপূর্ণ দায়িত্ব পালন করেন। ছাত্রজীবনে তিনি ঢাকা বিশ্ববিদ্যালয়ের কেন্দ্রীয় ছাত্র সংসদের (ডাকসু) সম্পাদক নির্বাচিত হন। 

এম অহিদুজ্জামান ২০১৫ থেকে ২০১৯ সাল পর্যন্ত নোয়াখালী বিজ্ঞান ও প্রযুক্তি বিশ্ববিদ্যালয়ের (নোবিপ্রবি) চতুর্থ উপাচার্য হিসেবে দায়িত্ব পালন করেন।

আরও দেখুন
---------

* ঢাকা বিশ্ববিদ্যালয়
* নোয়াখালী বিজ্ঞান ও প্রযুক্তি বিশ্ববিদ্যালয়

তথ্যসূত্র
---------

1. ↑  "নোবিপ্রবি'র নতুন উপাচার্য ড. এম ওয়াহিদুজ্জামান"। *বাংলানিউজটোয়েন্টিফোর.কম*। ৩১ মে ২০১৫। সংগ্রহের তারিখ ৫ এপ্রিল ২০২২।
2. 1 2  "DR. M WAHIDUZZAMAN" [ড. এম অহিদুজ্জামান]। *ঢাকা বিশ্ববিদ্যালয়* (ইংরেজি ভাষায়)। সংগ্রহের তারিখ ৫ এপ্রিল ২০২২।
3. ↑  "নোবিপ্রবি'র উপাচার্য হলেন অধ্যাপক ওয়াহিদুজ্জামান"। *দৈনিক জনকণ্ঠ*। ১ জুন ২০১৫। সংগ্রহের তারিখ ৫ এপ্রিল ২০২২।
4. ↑  "নোবিপ্রবির উপাচার্য হিসেবে যোগ দিলেন ড. এম অহিদুজ্জামান"। *জাগোনিউজ২৪.কম*। ২ জুন ২০১৫। সংগ্রহের তারিখ ৫ এপ্রিল ২০২২।
এনাগো মানুষ একটি বিচ্ছিন্ন জাতি, কিন্তু তারা যোগাযোগ প্রিয় উপজাতি। তারা এনাগোদ্বীপে বসবাস করে। এনাগো দ্বীপ ইন্দোনেশিয়ার সুমাত্রার দক্ষিণ-পশ্চিম উপকূলে অবস্থিত একটি ছোট দ্বীপ। এনাগো মানুষের জনসংখ্যাকে ঘনিষ্ঠভাবে ট্র্যাক করা হয় না। যেমন ২০০০ সালের পরে কোনো জনসংখ্যা অনুমান বিদ্যমান বলে মনে হয় না। অধিকন্তু, ১৯৯০ ও ২০০০ এর গণনা এক নয়। ২০০০ সালের উৎস অনুমান করে যে দ্বীপটিতে ১৫০০ এনগানো লোক বাস করত। যদিও ১৯৯৯ উত্স অনুমান করে যে দ্বীপটিতে আনুমানিক ১০০০ এনগানো লোক বাস করত।  উভয় সূত্র একমত যে জনসংখ্যা অব্যাহতভাবে হ্রাস পাওয়ার সম্ভাবনা রয়েছে।

ভাষা
----

এনগানো ভাষা অস্ট্রোনেশিয়ান ভাষার উত্তর-পশ্চিম সুমাত্রা-ব্যারিয়ার দ্বীপপুঞ্জ উপগোষ্ঠীর অন্তর্গত।

উৎস ও সামাজিক কাঠামো
--------------------

 ঐতিহ্যবাহী যুদ্ধের পোশাকে এনগানো যোদ্ধা এবং বেংকুলু থেকে একজো জ্যাভলিন।
 ডাচদের দ্বারা এনগানো দ্বীপের চিত্র, ১৫৯৬ সাল

আধুনিক রাজনৈতিক অভিযোজন
-----------------------

 এনগানো যুদ্ধের নৃত্যে এনগানো নারী শান্তিপ্রিয় নর্তকীর ভূমিকা পালন করে।
আজ, এনগানো মানুষ; দীর্ঘায়িত সাংস্কৃতিক বিচ্ছিন্নতার কারণে, বিলুপ্তির পথে। তারা প্রতিবেশী জনগণের কাছে বিজাতীয়। উদাহরণস্বরূপ সাম্প্রতিক দশকগুলিতে বাটাক জনগণের বিপরীতে, জাতিগত আত্ম-সচেতনতার উপস্থিতি এবং বৃদ্ধি প্রচলিত। বিশেষ করে মূলধারার ইন্দোনেশিয়ানদের মধ্যে।

ধর্ম
----

এনগানো জনগণের মধ্যে, জনসংখ্যার প্রায় সমান ইসলাম (প্রধানত সুন্নি ) ও খ্রিস্টান ধর্ম (প্রধানত ক্যাথলিক )। তাছাড়া, এমন কিছু জায়গা রয়েছে যেখানে অ্যানিমিজম,  টোটেমিজম এবং পূর্বপুরুষের উপাসনা এখনও করা হয়।

ঐতিহ্যবাহী বসতি
---------------

এনগানো বসতি কাঠামোগতভাবে কিউমুলাস । তাদের ঘরগুলিতে স্টিল্ট ফ্রেম রয়েছে, স্তুপীকৃত এবং আয়তক্ষেত্রাকার আকারে (যেখানে অতীতে, তারা বৃত্তাকার ছিল)। যখন দেয়াল ও ছাদ শক্ত পাতা দ্বারা শক্তিশালী হয়।

আরো দেখুন
---------

* প্রোটো-মালয়

তথ্যসূত্র
---------

1. 1 2 3 4  "Научное издательство "Большая российская энциклопедия"। *Народы и религии мира: энциклопедия*। Большая Российская Энциклопедия। ১৯৯৮। পৃষ্ঠা 653।
2. ↑  Н. А. Симония & Людмила Федоровна Пахомова (১৯৮৩)। "Институт востоковедения (Академия наук СССР)"। *Индонезия, справочник*। Изд-во "Наука," Глав. ред. восточной лит-ры। পৃষ্ঠা 17–31।
3. ↑  *The Encyclopedia Britannica, Volume 21*। Encyclopedia Britannica Company, Limited। ১৯২৯। পৃষ্ঠা 550।
**লিনৎসার আটলেটিক-স্পোর্ট-ক্লুব** (জার্মান উচ্চারণ: [lask lɪnts] (শুনুনⓘ), জার্মান: Linzer Athletik-Sport-Klub, ইংরেজি: FK Austria Vienna; এছাড়াও **লিনৎসার এএসকে** অথবা শুধুমাত্র **এলএএসকে** নামে পরিচিত) হচ্ছে লিনৎস ভিত্তিক একটি অস্ট্রীয় পেশাদার ফুটবল ক্লাব। এই ক্লাবটি বর্তমানে অস্ট্রিয়ার শীর্ষ স্তরের ফুটবল লীগ অস্ট্রীয় ফুটবল বুন্দেসলিগায় খেলে। এই ক্লাবটি ১৯০৮ সালের ৭ই আগস্ট তারিখে প্রতিষ্ঠিত হয়েছে। এলএএসকে তাদের সকল হোম ম্যাচ লিনৎসের ভাল্ডস্টাডিওনে খেলে থাকে; যার ধারণক্ষমতা হচ্ছে ৬,০০৯। বর্তমানে এই ক্লাবের ম্যানেজারের দায়িত্ব পালন করছেন ভালেরিন ইসমায়েল এবং সভাপতির দায়িত্ব পালন করছেন সিগমুন্ড গ্রুবার। অস্ট্রীয় রক্ষণভাগের খেলোয়াড় গার্নট ট্রাউনার এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এলএএসকে এপর্যন্ত ৭টি শিরোপা জয়লাভ করেছে; যার মধ্যে ১টি অস্ট্রীয় ফুটবল বুন্দেসলিগা, ৫টি অস্ট্রীয় প্রথম লীগ এবং ১টি অস্ট্রীয় কাপ রয়েছে।

অর্জন
-----

**অস্ট্রীয় ফুটবল বুন্দেসলিগা**

* **বিজয়ী (১):**১৯৬৪–৬৫
* রানার-আপ: ১৯৬১–৬২, ২০১৮–১৯

**অস্ট্রীয় ফুটবল প্রথম লীগ**

* **বিজয়ী (৫):** ১৯৫৭–৫৮, ১৯৭৮–৭৯, ১৯৯৩–৯৪, ২০০৬–০৭, ২০১৬–১৭

**অস্ট্রীয় কাপ**

* **বিজয়ী:** ১৯৬৪–৬৫
* রানার-আপ: ১৯৬৪–৬৩, ১৯৬৬–৬৭, ১৯৬৯–৭০, ১৯৯৮–৯৯

তথ্যসূত্র
---------

1. ↑  "স্টেডিয়াম"। *ট্রান্সফারমার্কেট*। সংগ্রহের তারিখ ৮ জুলাই ২০২০।
2. ↑  "ম্যানেজার এবং অন্যান্য কর্মকর্তা"। *ট্রান্সফারমার্কেট*। সংগ্রহের তারিখ ৮ জুলাই ২০২০।
3. ↑  "ক্লাবের অবস্থান"। *ট্রান্সফারমার্কেট*। সংগ্রহের তারিখ ৮ জুলাই ২০২০।
4. ↑  "বর্তমান দল"। *ট্রান্সফারমার্কেট*। সংগ্রহের তারিখ ৮ জুলাই ২০২০।

বহিঃসংযোগ
---------


উইকিমিডিয়া কমন্সে **এলএএসকে** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (জার্মান)

টেমপ্লেট:এলএএসকে
টেমপ্লেট:অস্ট্রীয় ফুটবল বুন্দেসলিগা

প্রবেশদ্বার: ফুটবল

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি

 |

[[বিষয়শ্রেণী:এলএএসকে}}]]
**ওয়ার্লপুল নদী** কানাডার আলবার্টা প্রদেশের জেসপার জাতীয় উদ্যানে অবস্থিত, কানাডিয় রকি পর্বতমালার মধ্য দিয়ে বয়ে যাওয়া ছোট নদী। নদীটির উৎস আথাবাস্কা গিরিপথে এবং মোহনা আথাবাস্কা নদীতে। ১৮৫৯ সালে স্যার জেমস হেক্টর এই নদীর নামকরণ করেন। তিনি এই নদীর স্রোতে প্রচুর জলাবর্ত(ইংরেজিঃওয়ার্লপুল) থাকার কথা তার নথীতে উল্লেখ করেছিলেন। নদীটি আলবার্টা রকি অঞ্চলের মধ্যে আথাবাস্কা নদীর থাকা প্রাথমিক উপনদী গুলির একটি।

প্রবাহ
------

ওয়ার্লপুল নদীর উৎপত্তি আথাবাস্কা গিরিপথে, হুকার বরফক্ষেত্র ও ব্রাউন পর্বতের বরফক্ষেত্রের বারিপাত ও গলিত বরফ এই নদীর প্রবাহের মূল উৎস। এটি আলবার্টা মহাসড়ক ৯৩এ-এর নীচ দিয়ে অতিক্রমের আগে উৎস হতে উত্তর দিকে প্রবাহিত হয়েছে, এই প্রবাহে মধ্য ওয়ার্লপুল নদীর মোহনা যুক্ত আছে। মহাসড়ক অতিক্রমের পর এটি জেসপার নগরের দক্ষিণে আথাবাস্কা নদীর সাথে মিশেছে। আথাবাস্কা নদীতে পতিত হওয়ার আগ পর্যন্ত এই নদীটি মোএব হ্রদ সড়কের সমান্তলারে প্রবাহিত হয়েছে।

উপনদী
-----

ওয়ার্লপুল নদীর উপনদী সমূহঃ-

* স্কট নালী
* রস কক্স নালী
* মধ্য ওয়ার্লপুল নদী
* ডাইভারজেন্স নালী
* সাইমন নালী

তথ্যসূত্র
---------

1. 1 2  Karamitsanis, Aphrodite (1991). *Place Names of Alberta, Volume 1*. Calgary: University of Calgary Press, pg. 265

প্রবেশদ্বার: ভূগোল
**এম এ হক** (১ জানুয়ারি ১৯২৯ - ১৩ অগাস্ট ২০০৬) একজন বাংলাদেশি কবি, গীতিকার, প্রাবন্ধিক, ছড়াকার এবং গল্পকার যিনি স্থানীয়ভাবে *কবি সাহেব* ও *কবিরত্ন* নামে অধিক পরিচিত ছিলেন।

জীবনী
-----

এম এ হক ১৯২৯ সালের ১ জানুয়ারি তৎকালীন ব্রিটিশ ভারতের ফরিদপুরের আলফাডাঙ্গার ব্যাংকেরচর গ্রামে জন্মগ্রহণ করেন। তিনি স্থানীয় কামারগ্রাম কাঞ্চন একাডেমি থেকে ১৯৪৮ সালে মাধ্যমিক এবং ১৯৫০ সালে বি এল কলেজ থেকে উচ্চ মাধ্যমিক সম্পন্ন করেন। এরপর শিক্ষকতা পেশায় যোগদানের মাধ্যমে কর্মজীবন শুরু করেন।

এম এ হক মূলত ইসলামি ও লোক সঙ্গীত এবং কবিতা লিখেছেন। এছাড়া, ছড়া, প্রবন্ধ ও গল্পও রচনা করেন। তিনি স্থানীয় ‘যশোর-সাহিত্য-সংঘ’ থেকে ‘কবিরত্ন’ উপাধি পান। তার রচিত ‘কচি মনের খোরাক’ গ্রন্থটি ১৯৭১ সালের পূর্বে পাকিস্তান শাসনামলে যশোর শিক্ষা বোর্ড কর্তৃক প্রাথমিক বিদ্যালয়ে দ্রুত পঠন হিসেবে অন্তর্ভুক্ত ছিলো। এছাড়া ‘ছন্দ-বন্ধ-বাগধারা’ গ্রন্থে তিনি বাংলা ভাষায় ব্যবহৃত অসংখ্য বাগধারা সংকলন করেন এবং তা ছন্দে রুপ দেন। ২০০৬ সালের ১৩ আগস্ট তিনি মৃত্যুবরণ করেন।

গ্রন্থ
------

তার উল্লেখযোগ্য গ্রন্থের মধ্যে রয়েছে:

* শুকতারা (কাব্যগ্রন্থ)
* পথদিশারু (কাব্যগ্রন্থ)
* কাঙ্গাল পথিক (কাব্যগ্রন্থ)
* এপার-ওপার (লোকগানের সংকলন)
* কচি মনের খোরাক
* দরেদ নবী (ইসলামী গান)
* হক-বচন
* ছন্দ-বন্ধ-বাগধারা
* দেশের গান (দেশাত্মবোধক গানের সংকলন)
* দাদুর ছড়া (শিশু-সাহিত্য)
* স্মৃতিকথা
* মুক্তির গান (কবিতা)

তথ্যসূত্র
---------

1. ↑  বাংলাদেশের কবি পরিতিচিতি, প্রিন্সিপাল ইব্রাহীম খাঁ
2. ↑  "ফরিদপুরের কবি এম এ হকের প্রতি শ্রদ্ধাঞ্জলি"। *বিডিনিউজ টোয়েন্টিফোর*। ১৪ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০২০।
3. 1 2 3  "কবিরত্ন এম.এ.হক"। *দৈনিক ইত্তেফাক* (Bengali ভাষায়)। সংগ্রহের তারিখ ৩০ জানুয়ারি ২০২০। উদ্ধৃতি শৈলী রক্ষণাবেক্ষণ: অচেনা ভাষা (link)
4. ↑  বাংলা একাডেমি চরিতাভিধান
**ওয়ালিদ আব্বাস মুরাদ ইউসুফ আল বালুশি** (আরবি: وليد عباس‎, ইংরেজি: Walid Abbas; ১১ জুন ১৯৮৫; **ওয়ালিদ আব্বাস** নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব শাবাব আল আহলি এবং সংযুক্ত আরব আমিরাত জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং বাম পার্শ্বীয় রক্ষণভাগের খেলোয়াড় হিসেবে খেলেন।

২০০২–০৩ মৌসুমে, আমিরাতি ক্লাব আল শাবাবের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল শাবাবের হয়ে ১১ মৌসুমে ২৫৬ ম্যাচে ২টি গোল করার পর ২০১৩–১৪ মৌসুমে তিনি আল আহলিতে যোগদান করেছেন। আল আহলিতে চার মৌসুম অতিবাহিত করার পর শাবাব আল আহলির সাথে চুক্তি স্বাক্ষর করেছেন।

ওয়ালিদ ২০০৮ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ৯৯ ম্যাচে ৬টি গোল করেছেন।

প্রারম্ভিক জীবন
---------------

ওয়ালিদ আব্বাস মুরাদ ইউসুফ আল বালুশি ১৯৮৫ সালের ১১ই জুন তারিখে সংযুক্ত আরব আমিরাতের দুবাইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০০৮ সালের ২৭শে ডিসেম্বর তারিখে, ২৩ বছর, ৬ মাস ও ১৬ দিন বয়সে, ডান পায়ে ফুটবল খেলায় পারদর্শী ওয়ালিদ ইরাকের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি সংযুক্ত আরব আমিরাত ২–২ গোলে ড্র করেছিল। সংযুক্ত আরব আমিরাতের হয়ে অভিষেকের বছরে ওয়ালিদ মাত্র ১ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*২৮ নভেম্বর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| সংযুক্ত আরব আমিরাত | ২০০৮ | ১ | ০ |
| ২০০৯ | ৮ | ০ |
| ২০১০ | ৭ | ০ |
| ২০১১ | ১৪ | ০ |
| ২০১২ | ৬ | ১ |
| ২০১৩ | ৯ | ৪ |
| ২০১৪ | ১১ | ০ |
| ২০১৫ | ৯ | ০ |
| ২০১৬ | ৯ | ১ |
| ২০১৭ | ৪ | ০ |
| ২০১৮ | ৪ | ০ |
| ২০১৯ | ৬ | ০ |
| ২০২১ | ১১ | ০ |
| সর্বমোট | ৯৯ | ৬ |

তথ্যসূত্র
---------

1. ↑  Strack-Zimmermann, Benjamin (২০০৮-১২-২৭)। "United Arab Emirates vs. Iraq (2:2)"। *National Football Teams*। সংগ্রহের তারিখ ২০২১-১১-২৩।

বহিঃসংযোগ
---------

* সকারওয়েতে ওয়ালিদ আব্বাস (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে ওয়ালিদ আব্বাস (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে ওয়ালিদ আব্বাস (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে ওয়ালিদ আব্বাস (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে ওয়ালিদ আব্বাস (ইংরেজি) উইকিউপাত্তে এটি সম্পাদনা করুন
এলফিনস্টোন রোড, আনুষ্ঠানিকভাবে প্রভেদী নামে পরিচিত, ভারতের মুম্বাইতে মুম্বাই উপবেশন রেলওয়ে ওয়েস্টার্ন লাইনের একটি রেলওয়ে স্টেশন। এই স্টেশনে ২ প্ল্যাটফর্ম আছে, যা শুধুমাত্র ধীর ট্রেন থামাতে। সেন্ট্রাল লাইনে পারলে স্টেশন থেকে প্রভ্বদেবের একটি পায়ের পাদদেশের সংযোগ রয়েছে।

নামকরণ
------

১৮৫৩ থেকে ১৮৬০ সাল পর্যন্ত মুম্বইয়ের (বম্বে) গভর্নর লর্ড এলফিনোস্টনের নামে এই স্টেশনের নামকরণ করা হয় এলফিনস্টন রোড। মহারাষ্ট্র বিধানসভা ১৬ ডিসেম্বর ২০১৬ স্টেশনটির প্রবদেবীর নামকরণ করার জন্য একটি প্রস্তাব দিয়েছিল। ১৯৯১ সালে শিব সেনা নেতা দিওয়াকর রায়তো এই প্রস্তাবটি প্রথম উপস্থাপন করেছিলেন। প্রভাবেদী নামটি হিন্দু দেবী প্রভা থেকে আসে। দেবীটির ১২ তম শতাব্দী মূর্তি একটি ১৮ তম শতাব্দীর মন্দিরের কাছে অবস্থিত , সুই মন্দিরঘই নিকট স্টেশনটি অবস্থিত।  কেন্দ্রীয় স্বরাষ্ট্র মন্ত্রণালয় ৬ মে ২০১৭ তারিখে মহারাষ্ট্র সরকারের প্রস্তাবে অনুমোদন করেছে।

পদপিষ্ট
-------

মূল নিবন্ধ: ২০১৭ মুম্বই পদপিষ্ট
এলফিনস্টন রোড রেলস্টেশনের ফুট-ওভার ব্রিজের দ্বারা পারলেল রেলওয়ে স্টেশনের সাথে সংযোগ স্থাপন করে। পদপিষ্ট ঘটার সময় কমপক্ষে ২৩ জন নিহত ও ৩৯ জন আহত হয়েছে। এলফিনস্টন রোড নামে পরিচিত প্রভাবেদী স্টেশনের চূড়ান্ত কারণটি ছিল বৈদ্যুতিক শর্ট সার্কিট অ্যান্ড কম্পপেশন অফ এফওবি এর গুজব ছড়িয়ে পড়ে, যার ফলে যাত্রীদের দাঁড়িয়ে থাকা অস্থায়ী ভারী বৃষ্টিপাতের জন্য অপেক্ষা করতে থাকে। রেল স্টেশন মন্ত্রী মনোজ সিনহা জানান, শুক্রবার সকালে পদপিষ্টের ঘটনা শুরু হয়, সেই সময় যাত্রীবাহী একটি ট্রেন স্টেশনে চলে আসে বলে ধারণা করা হচ্ছে। মুম্বাইয়ের দুর্যোগ ব্যবস্থাপনা বিভাগের মুখপাত্র তানজি কামাল বলেন, মৃত্যুর সংখ্যা বেড়ে যাওয়ার সম্ভাবনা রয়েছে। তিনি আরো বলেন যে কমপক্ষে পাঁচ জনকে গুরুতরভাবে আহত করা হয়েছে। কেইম হাসপাতালে আহতদের চিকিৎসার জন্য মুম্বাই পুলিশের কাছে রক্ত ​​দান করার জন্য আবেদন করেছেন।

তথ্যসূত্র
---------

1. ↑  Manthan K Mehta (২০১১-১২-২১)। "Parel terminus plan to ease Dadar woes"। *The Times of India*। TNN। ২০১৩-০৮-১৩ তারিখে মূল থেকে আর্কাইভ করা। সংগ্রহের তারিখ ২০১৪-০২-১৮।
2. ↑  Binoo Nair (২০১৩-১০-২২)। "Parel station: A commuter's worst nightmare"। DNA। DNA। সংগ্রহের তারিখ ২০১৪-০২-১৮।
3. ↑  "Proposal cleared, Elphinstone Road Station name is now Prabhadevi | Latest News & Updates at Daily News & Analysis"। *dna*। ৭ মে ২০১৭। সংগ্রহের তারিখ ১১ মে ২০১৭।
4. ↑  "Centre nod to rename Mumbai's Chhatrapati Shivaji Terminus and Elphinstone Road station"। *Hindustan Times* (ইংরেজি ভাষায়)। ৭ মে ২০১৭। সংগ্রহের তারিখ ১১ মে ২০১৭।
5. ↑  "Mumbai's Elphinstone now renamed 'Prabhadevi' station, CST gets tweaked too"। *Business Standard India*। ৮ মে ২০১৭। সংগ্রহের তারিখ ১১ মে ২০১৭।
6. ↑  "Elphinstone Road station to become Prabhadevi"। *The Times of India*। সংগ্রহের তারিখ ১১ মে ২০১৭।
7. ↑  Mumbai steps up removal of British names from railway stations *The Guardian* 7 July 2017
8. ↑  "Mumbai railway station stampede kills at least 22"। *The Guardian*। সংগ্রহের তারিখ ২৯ সেপ্টেম্বর ২০১৭।
**এলমার সাবির অগলু হুসেয়নভ হ** (১৭ জুলাই ১৯৬৭ – ২রা মার্চ, ২০০৫) ছিলেন একজন স্বাধীন আজারবাইজানি সাংবাদিক, আজারবাইজানি প্রশাসনের কঠোর সমালোচনার জন্য ব্যপক ভাবে সমাদৃত। তিনি বিশেষত শায়িত্ব রাষ্ট্রপতি ইলহাম আলিয়েভ এবং তার পিতা এবং পূর্ব রাষ্ট্রপতি হায়দার আলিয়েবের সমালোচনা করতেন। তাকে ২০০৫ সালের মার্চ মাসে হত্যা করা হয় এবং বিশ্বাস করা হয় যে তাকে সরকারের অফিসিয়াল আদেশ অনুযায়ী হত্যা করা হয়। 

এলমার হুসেয়নভ ১৯৬৭ সালে বাকুতে জন্মগ্রহণ করেন। আজারবাইন ইউনিভার্সিটি অব আর্কিটেকচার এন্ড কন্সট্রাকশন থেকে তিনি প্রকৌশলের জন্য শিক্ষা লাভ করেন।   

১৯৯০ সালে তিনি রাশিয়ান দৈনিক সংবাদপত্র, আজারবাইজানে যার শিরোনাম *যেরকালো ,*তে  লেখালেখির মাধ্যমে তার সাংবাদিক কর্মজীবন শুরু করেন। পরবর্তীতে তিনি *আলভের* নামক একটি সপ্তাহিক সংবাদপত্রে ইডিটর-ইন-চিফ পদে কাজ শুরু করেন। ১৯৯৬ সালে, তিনি একটি প্রেস সংস্থা তৈরী করেন এবং নাম দেন *ট্রেন্ড* এন্ড *মনিটর।* ১৯৯৮ সালে জাতিকে অপমান করার অভিযোগ অভিযুক্ত হন, জরিমানা দিতে অক্ষম হওয়ায় তাকে *মনিটর* বন্ধ করার জন্য জোর করা হয়। ১৯৯৮ এর আগস্ট মাসে, তিনি *বাকু বোলেভার্ড (বাকু বীথিকা)* প্রতিষ্ঠা করেন। ১৯৯৯ সালের নভেম্বর মাসে, তিনি সপ্তাহিক সংবাদপত্র *বাকু নিউজ (বাকু সংবাদ)* প্রকাশ করেন যা অষ্টম সংস্করণের পর বন্ধ হয়ে যায়। ২০০০ সালের ফেব্রুয়ারি মাসে, তিনি *উইকলি মনিটর* এর সম্পাদক হিসেবে নিযুক্ত হন। *বাকু বোলেভার্ড* ৪ সেপ্টেম্বার আদালতের হুকমানা দ্বারা বন্ধ হয়ে যায়। সাংবিদকতার কারণে তিনি তার কর্মজীবনে অনেক পুরস্কার লাভ করেন। তার সমগ্র কর্মজীবনে তিনি অনেক হুমকির সম্মুখীন হয়েছেন এবং প্রশাসন কর্তৃক অনেকবার কারারুদ্ধ হয়েছেন

মৃত্য
-----

২০০৫ সালের ২রা মার্চ বাকুতে তাকে হত্যা করা হয়।

এলমার হুসানেয়ভকে তার বাসায় ঢুকে হত্যা করা হয়। স্থানীয় প্রতিবেদন অনুসারে জানা যায়- হুসেয়নভ তার কর্মস্থল থেকে বাসায় ফেরার সময় তার দালানের সিঁড়ি দিয়ে উপরে উঠার পথে কয়েকবার গুলি করা হয়। উক্ত ঘটনা সংঘটিত হয় রাত নয়টার দিকে। এই আক্রমণটি ছিল সুসজ্জিত পরিকল্পিত একটি আক্রমণ। বাকু প্রেস ক্লাব এর সহকারী পরিচালক চিপিজে কে (সংবাদ মাধ্যম) টেলিফোনের মাধ্যমে জানান- তার ঘরের দালানে যে বাতি থাকে তা সেদিন জ্বলছিলনা। গুলি করার সময় সেখানকার কিছু টেলিফোনও কাজ করছিলনা।

হুসেয়নভের পরিবার জানায় তিনি কয়েকবারই হুমকির সম্মূখীন হয়েছেন এবং তার নিরাপত্তার ব্যাপারে সতর্ক ছিলেন। এয়নুল্লা ফাতুল্লায়েভ, একজন তদন্তকারী, মনে করেন হুসেয়নভের হত্যাকাণ্ড তার কাজের সাথে সম্পর্কিত ছিল।

আরো দেখুন
---------

* Eynulla Fatullayev

তথ্যসূত্র
---------

1. ↑  "Elmar Huseynov - Journalists Killed - Committee to Protect Journalists"। *cpj.org* (ইংরেজি ভাষায়)। সংগ্রহের তারিখ ৫ মার্চ ২০১৭।
2. ↑

বহিঃসংযোগ
---------

* Profile on BBC
* Investigators arrest chief murder suspect: IFEX
এই নিবন্ধটি পুরুষ দল সম্পর্কে। নারী দলের জন্য ওয়ালিস এবং ফুতুনা জাতীয় নারী ফুটবল দল দেখুন।

**ওয়ালিস এবং ফুতুনা জাতীয় ফুটবল দল** (ইংরেজি: Wallis and Futuna national football team) হচ্ছে আন্তর্জাতিক ফুটবলে ওয়ালিস এবং ফুতুনার প্রতিনিধিত্বকারী পুরুষদের জাতীয় দল, যার সকল কার্যক্রম ওয়ালিস এবং ফুতুনার ফুটবলের সর্বোচ্চ নিয়ন্ত্রক সংস্থা ওয়ালিস এবং ফুতুনা ফুটবল ফেডারেশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা ওশেনিয়া ফুটবল কনফেডারেশনের সদস্যপদ লাভ করেনি। ১৯৬৬ সালের ১১ই ডিসেম্বর তারিখে, ওয়ালিস এবং ফুতুনা প্রথমবারের মতো আন্তর্জাতিক খেলায় অংশগ্রহণ করেছে; নতুন ক্যালিডোনিয়ায় অনুষ্ঠিত উক্ত ম্যাচে ওয়ালিস এবং ফুতুনা তাহিতির কাছে ৫–০ গোলের ব্যবধানে পরাজিত হয়েছে।

১,৫০০ ধারণক্ষমতাবিশিষ্ট মাতা-উতু স্টেডিয়ামে এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ওয়ালিস এবং ফুতুনায় অবস্থিত।

ফিফা এবং ওশেনিয়া ফুটবল কনফেডারেশনের সদস্যপদ না থাকার ফলে ওয়ালিস এবং ফুতুনা এপর্যন্ত একবারও ফিফা বিশ্বকাপ এবং ওএফসি নেশন্স কাপে অংশগ্রহণ করতে পারেনি।

র‌্যাঙ্কিং
----------

ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে ওয়ালিস এবং ফুতুনার কোন স্থান নেই। অন্যদিকে, বিশ্ব ফুটবল এলো রেটিংয়ে ওয়ালিস এবং ফুতুনার সর্বোচ্চ অবস্থান হচ্ছে ১৬৩তম (যা তারা ১৯৬৬ সালে অর্জন করেছিল) এবং সর্বনিম্ন অবস্থান হচ্ছে ২১৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

বিশ্ব ফুটবল এলো রেটিং

৩০ এপ্রিল ২০২২ অনুযায়ী বিশ্ব ফুটবল এলো রেটিং| অবস্থান | পরিবর্তন | দল | পয়েন্ট |
| --- | --- | --- | --- |
| ২১৫ | বৃদ্ধি ১ |  সেঁ বার্তেলেমি | ৭১৫ |
| ২১৬ | হ্রাস ২ |  গুয়াম | ৭০৪ |
| ২১৭ | অপরিবর্তিত |  ওয়ালিস এবং ফুতুনা | ৭০১ |
| ২১৮ | অপরিবর্তিত |  মাকাও | ৬৯৬ |
| ২১৯ | বৃদ্ধি ১ |  ভ্যাটিকান সিটি | ৬৯২ |

তথ্যসূত্র
---------

1. ↑  "ফিফা/কোকা-কোলা বিশ্ব র‍্যাঙ্কিং"। *ফিফা*। ২০ জুলাই ২০২৩। সংগ্রহের তারিখ ২০ জুলাই ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  গত এক বছরে এলো রেটিং পরিবর্তন "বিশ্ব ফুটবল এলো রেটিং"। *eloratings.net*। ৩০ এপ্রিল ২০২২। সংগ্রহের তারিখ ৩০ এপ্রিল ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* ওয়ালিস এবং ফুতুনার ম্যাচের ইতিহাস (ইংরেজি)
এলমেক্স
**এলমেক্স** টুথপেস্টের একটি মার্কা যা ১৯৬২ সাল থেকে বিক্রি হচ্ছে  এটি জিএবিএ ইন্টারন্যাশনাল এজি দ্বারা তৈরি করা হয়, থারউইলে অবস্থিত মার্কাযুক্ত মুখের যত্নের পণ্যগুলির একটি সুইস প্রস্তুতকারক৷ জিএবিএ মার্কিন যুক্তরাষ্ট্রের কোলগেট-পামোলিভ কোম্পানি ২০০৪ সালে US$৮৪১ মিলিয়নে অধিগ্রহণ করে।  এলমেক্স ছিল প্রথম টুথপেস্ট যাতে দন্তক্ষয়ের বিরুদ্ধে সুরক্ষার জন্য একটি সক্রিয় উপাদান হিসাবে জৈব অ্যামাইন ফ্লোরাইড (AmF) ওলাফ্লুর থাকে। এলমেক্স প্রায়শই অ্যারোনালের সাথে বিক্রি হয় যা সকালে ব্যবহার করা উচিত।  মাড়িকে প্রদাহ থেকে রক্ষা করার জন্য অ্যারোনালে ভিটামিন এ এবং জিঙ্ক রয়েছে।

২০০৮ সাল পর্যন্ত জার্মান বাজারে মার্কাটির ২৫% বাজার শেয়ার ছিল এবং এটি ১৯৬২ সালে এর প্রবর্তনের পর থেকে একই প্যাকেজিং চেহারা ব্যবহার করে আসছে।

তথ্যসূত্র
---------

1. ↑  Fink, Johannes Karl (২০১৮-০৩-২৭)। *Materials, Chemicals and Methods for Dental Applications* (ইংরেজি ভাষায়)। John Wiley & Sons। আইএসবিএন 978-1-119-51032-1।
2. ↑  Turner, Tyya (২০০৬)। *Vault Guide to the Top Consumer Products Employers*। আইএসবিএন 9781581314045।
3. 1 2  Strauss, Ralf (২০১০-০৪-০১)। *Marketing Planning by Design: Systematic Planning for Successful Marketing Strategy* (ইংরেজি ভাষায়)। John Wiley & Sons। আইএসবিএন 978-0-470-74561-8।
**ওয়ালিস ডে** (জন্ম ২০ সেপ্টেম্বর ১৯৯৪) একজন ইংরেজ অভিনেত্রী এবং প্রাক্তন মডেল। তিনি সোপ অপেরা *হলিওকসে* হলি কানিংহাম, টিভি ধারাবাহিক *ক্রিপ্টনে নাইসা* -ভেক্স এবং টিভি ধারাবাহিক *ব্যাটউম্যানের* দ্বিতীয় সিজনে কেট কেনের চরিত্রে অভিনয় করার জন্য পরিচিত।

জীবনের প্রথমার্ধ
----------------

ওয়ালিস ডে ২০ সেপ্টেম্বর ১৯৯৪ সালে লন্ডন, ইংল্যান্ডে জন্মগ্রহণ করেন কিন্তু ইলফোর্ডে বেড়ে ওঠেন।  তার বাবা অক্সফোর্ড বিশ্ববিদ্যালয়ে এবং তার মা কেমব্রিজ বিশ্ববিদ্যালয়ে পড়াশোনা করেছেন।  ডে বলেছেন যে তিনি "খুব সাধারণ চাকরি সহ একটি খুব সাধারণ পরিবার" থেকে এসেছেন কারণ তার পরিবারের কারোরই বিনোদন শিল্পের সাথে সম্পর্ক ছিল না। পাঁচ বছর বয়সে, তিনি তার বাবার দ্বারা ব্যালে দেখতে গিয়ে অভিনয়ের প্রতি আগ্রহী হয়ে ওঠেন এবং একই বয়সে স্টেজকোচ থিয়েটার আর্টসে যোগদান করেন। তার গঠনমূলক বছরগুলিতে, ডে এবং তার পরিবার প্রায়ই বাড়ি বদল করেছিল; ১২ বছরে, ডে ১১টি বিভিন্ন স্কুলে পড়াশোনা করেছেন। ডে সিলভিয়া ইয়ং থিয়েটার স্কুলে,  এবং পরে আর্টস এডুকেশনাল স্কুল, লন্ডনে (আর্টসএড) পড়াশোনা করেন।

তথ্যসূত্র
---------

1. ↑  "Wallis day"। *Models 1*। ২৮ মার্চ ২০২১ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Wallis Day"। *Rotten Tomatoes*। ২৪ মার্চ ২০২১ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০২১।
3. ↑  Tucker, Lorna। "Wallis Day"। *Nuit*। ২৫ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০২২।
4. ↑  Oddity Studios। "Wallis Day for Oddity"। *Oddity*। ১৯ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০২১।

বহিঃসংযোগ
---------

* ইন্টারনেট মুভি ডেটাবেজে ওয়ালিস ডে (ইংরেজি)
**অ্যারেন্ডেলের রাণী এলসা** ওয়াল্ট ডিজনি অ্যানিমেশন স্টুডিওজের ৫৩তম অ্যানিমেটকৃত চলচ্চিত্র ফ্রোজেনের একটি কাল্পনিক চরিত্র। প্রাপ্তবয়স্ক এলসা চরিত্রে কন্ঠ দেন ইডিনা মেনজেল। চলচ্চিত্রটির শুরুর দিকে ইভা বেল্লা ও কেটি লোপেজ তার শিশু বয়সের (৮ বছর) কথা ও গানে কন্ঠ দেন। আর স্পেন্সার লেসি গেনাস ১২ বছর বয়সী এলসা চরিত্রে কন্ঠ দেন।

সহ-পরিচালক জেনিফার লি ও ক্রিস বাক সৃষ্ট অ্যানা কিছু অংশে হানস ক্রিশ্চিয়ান অ্যান্ডারসন রচিত ড্যানিশ রূপকথা *দ্য স্নো কুইনের* স্নো কুইন চরিত্রকে ভিত্তি করে নির্মিত।

উন্নয়ন
-------

1937 সালের প্রথম দিকে ওয়াল্ট ডিজনি দ্বারা হ্যান্স ক্রিশ্চিয়ান অ্যান্ডারসনের রূপকথা, "দ্য স্নো কুইন" কে একটি চলচ্চিত্রে রূপান্তর করার চেষ্টা করা হয়েছিল। গল্পটি দুটি শিশুর উপর দৃষ্টি নিবদ্ধ করে, একজন গেরদা নামে, যিনি রাজকুমারী আনার ভিত্তি হিসাবে কাজ করেছিলেন এবং কাই নামে অন্যটি, যিনি একটি মন্ত্রমুগ্ধ আয়না থেকে কাঁচের টুকরো দিয়ে চোখ ছিদ্র করার পরে "নেতিবাচকতায় অভিশপ্ত" হন এবং পরে অপহরণ করা হয়। স্নো কুইন দ্বারা। যাইহোক, ডিজনি রূপকথার শিরোনাম চরিত্রের একটি বিশ্বাসযোগ্য, বহুমাত্রিক অভিযোজন তৈরি করার জন্য সংগ্রাম করেছিল, যার উদ্দেশ্য ছিল একজন খলনায়ক। গল্পে, তাকে বর্ণনা করা হয়েছে "একজন মহিলা, সাদা গজের পোশাক পরা, যা দেখতে লক্ষ লক্ষ তারার তুষার-কণার মতো দেখাচ্ছিল। তিনি ছিলেন ফর্সা এবং সুন্দর, কিন্তু বরফের তৈরি - চকচকে এবং চকচকে বরফ। তবুও তিনি ছিলেন জীবিত এবং তার চোখ উজ্জ্বল নক্ষত্রের মতো ঝকঝকে, কিন্তু তাদের দৃষ্টিতে শান্তি বা বিশ্রাম ছিল না।" পল এবং গেটান ব্রিজি, ডিক জোন্ডাগ, গ্লেন কিন এবং ডেভ গোয়েটজ সহ বেশ কিছু চলচ্চিত্র নির্বাহী পরবর্তীতে এই প্রকল্পের জন্য প্রচেষ্টা চালান। 2011 সালে, পরিচালক ক্রিস বাক আরেকটি অভিযোজনের প্রচেষ্টা শুরু করেন এবং স্নো কুইন চরিত্রের সাথে চ্যালেঞ্জের সম্মুখীন হন। প্রযোজক পিটার ডেল ভেচো ব্যাখ্যা করেছেন যে এটি প্রাথমিকভাবে কারণ তিনি সম্পর্কযুক্ত ছিলেন না এবং খুব বিচ্ছিন্ন ছিলেন, কোনও ব্যক্তিগত সংযোগ নেই। ফলস্বরূপ, তারা তার অনুপ্রেরণা ব্যাখ্যা করতে পারেনি। বেশ কিছু পরিবর্তনের প্রস্তাব করার পর, লেখা দলের কেউ একজন স্নো কুইন আনার বোন বানানোর পরামর্শ দিয়েছিলেন। "একবার যখন আমরা বুঝতে পেরেছিলাম যে এই চরিত্রগুলি ভাইবোন হতে পারে এবং একটি সম্পর্ক থাকতে পারে, তখন সবকিছু বদলে যায়," ডেল ভেচো রিলে করেছিলেন।

তথ্যসূত্র
---------

1. ↑  Lee, Jennifer (সেপ্টেম্বর ২৩, ২০১৩)। "*Frozen*'s Final Shooting Draft" (পিডিএফ)। Walt Disney Animation Studios। এপ্রিল ১, ২০১৪ তারিখে মূল (PDF) থেকে আর্কাইভ করা। সংগ্রহের তারিখ ফেব্রুয়ারি ২০, ২০১৪।
2. ↑  Lee 2013, পৃ. 16।
3. 1 2  *Anna & Elsa's Childhood Times, page 4*। Look Games। ২৭ জুলাই ২০১৭ – YouTube-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**মানাতুর দেবাশিয়া বালসাম্মা** (জন্ম ২১ অক্টোবর ১৯৬০) হলেন একজন অবসরপ্রাপ্ত ভারতীয় অ্যাথলিট। তিনি এশিয়ান গেমসে ব্যক্তিগত স্বর্ণপদক বিজয়ী দ্বিতীয় ভারতীয় মহিলা এবং এই বিজয় ছিল ভারতীয় মাটিতে প্রথম।

প্রারম্ভিক জীবন
---------------

বালসাম্মা ১৯৬০ খ্রিষ্টাব্দের ২১ অক্টোবর অক্টোবর জন্মগ্রহণ করেন কেরালা রাজ্যের কন্নুর জেলার ওত্তাথাইয়ে। তিনি স্কুলে পড়াশোনা করার সময় থেকেই তার অ্যাথলেটিক্স কর্মজীবন শুরু করেছিলেন, যদিও তিনি এটা আরো বেশি গুরুত্ব সহকারে গ্রহণ করেছিলেন, যখন তিনি উচ্চ শিক্ষালাভের উদ্দেশ্যে মার্সি কলেজে পড়ার জন্যে পালাক্কাড গিয়েছিলেন। ১৯৭৯ খ্রিষ্টাব্দে তার প্রথম পদক ছিল কেরলের হয়ে 100 মিটারে হার্ডলস এবং পেন্টাথলনে প্রতিযোগিতায় পুনেতে এ ইন্টার-ইউনিভার্সিটি চ্যাম্পিয়নশিপে। 
সাউদার্ন রেলওয়েতে (ভারত) তার নাম নথিভুক্ত হয়েছিল এবং এ কে কুট্টি তাকে প্রশিক্ষণ দিয়েছিলেন। ১৯৮১ খ্রিষ্টাব্দে বেঙ্গালুরুতে আন্তঃরাজ্য সাক্ষাৎকারে তিনি পাঁচটা স্বর্ণ পদক জিতে এক মহান প্রভাব সৃষ্টি করেছিলেন; ১০০ মিটার এবং ৪০০ মিটারের হার্ডলস, এর সঙ্গে যে খেলাগুলো যুক্ত ছিল, সেগুলো হল: ৪০০ মিটার ফ্ল্যাট এবং ৪০০ মিটার এবং ১০০ মিটার রিলেগুলো। এম ডি বালসাম্মার এই প্রদর্শন তার রেলওয়ে এবং জাতীয় দলে অন্তর্ভুক্তি সহজ করেছিল এবং ১৯৮২ খ্রিষ্টাব্দে তিনি ৪০০ মিটারের ওপর হার্ডলসে এক নতুন রেকর্ড সহ জাতীয় চ্যাম্পিয়ন হয়েছিলেন, যেটা ছিল আবার এশিয়ান রেকর্ডের চেয়ে বেশি।

পেশাদার অ্যাথলিট কর্মজীবন
-------------------------

১৯৮২ এশিয়ান গেমসে জওহরলাল নেহরু স্টেডিয়ামে এম ডি বালসাম্মা ৪০০ মিটার হার্ডলসে দেশের দর্শকদের সামনে স্বর্ণ পদক জিতেছিলেন ৫৮.৪৭ সেকেন্ড সময়ের একটা ভারতীয় এবং এশীয় রেকর্ড করে। এই প্রদর্শন তাকে ভারতের হয়ে এশিয়ান গেমসে স্বর্ণ পদক বিজয়ী দ্বিতীয় মহিলা হিসেবে প্রতিপন্ন করেছিল; প্রথম মহিলা ছিলেন কমলজিৎ সান্ধু (৪০০ মিটার-১৯৭৪)। পরবর্তীকালে তিনি ৪x৪০০ মিটার রিলে রেশের বিজয়ী দলের একজন হয়েছিলেন। ভারত সরকার তাকে ১৯৮২ খ্রিষ্টাব্দে অর্জুন পুরস্কার এবং ১৯৮৩ খ্রিষ্টাব্দে পদ্মশ্রী সম্মানে ভূষিত করে এবং কেরালা সরকারের পক্ষ থেকে জি ভি রাজা নগদ পুরস্কার পেয়েছিলেন।

ইতিহাসে প্রথম বারের জন্যে ১৯৮৪ খ্রিষ্টাব্দে ভারতীয় মহিলা দল লস অ্যাঞ্জেলেস অলিম্পিক্স ফাইনালে উঠেছিল এবং সপ্তম স্থানে খেলা শেষ করেছিল। বালসাম্মা ১০০ মিটার হার্ডলসে খুব বেশি মনঃসংযোগ করতে শুরু করেন। তিনি ১৯৮৫ খ্রিষ্টাব্দে প্রথম জাতীয় ক্রীড়ায় ১০০ মিটার হার্ডলসে নতুন জাতীয় রেকর্ড সৃষ্টি করে একটা সোনা জিতেছিলেন।

বালসাম্মা আরো যেসব খেলায় অংশগ্রহণ করেছিলেন, সেগুলো হল: ১৯৮৩ খ্রিষ্টাব্দে মস্কো শহরে স্পার্তাকিয়াড, সাউথ এশিয়ান ফেডারেশন (সাফ) গেমস ইসলামাবাদ ১০০ মিটারে পেয়েছিলেন তার ব্রোঞ্জ, কোয়ার্টার মাইলে একটা রুপো এবং ৪x৪০০ মিটার রিলেতে সোনা জিতেছিলেন।

প্রায় ১৫ বছরের বিস্তৃত কর্মজীবনে এম ডি বালসাম্মা অংশগ্রহণ করেছিলেন: ওয়র্ল্ড কাপ সাক্ষাৎ হয়: হাভানা, টোকিও, লন্ডন, এশিয়ান গেমসের ১৯৮২, ১৯৮৬, ১৯৯০ এবং ১৯৯৪ প্রতিযোগিতা এবং সমস্ত এশিয়ান ট্র্যাক অ্যান্ড ফিল্ড সাক্ষাৎ এবং সাফ গেমস, এই প্রত্যেকটা প্রতিযোগিতায় তার পদাঙ্ক রেখেছিলেন।

তথ্যসূত্র
---------

1. ↑  মের্সি কলেজ, পালক্কাদ

* Ministry of Youth Affairs and Sports Portal

বহির্সংযোগসমূহ
--------------

* এম ডি বালসাম্মার আইএএএফ প্রোফাইল (ইংরেজি)
* 

* স্পোর্টস রেফারেন্সে এম ডি বালসাম্মা

  


|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* বিশ্ব অ্যাথলেটিকস

 |
**আব্রাহাম গ্রেসফিল্ড টমাস** (জন্ম ২৬ জুলাই ১৯৫০) একজন প্লাস্টিক এবং পুনর্গঠনকারী শল্যচিকিৎসক, ভারতের অতিক্ষুদ্র শল্যচিকিৎসা বিশেষজ্ঞ।

ডাঃ আব্রাহাম টমাস, কেরলের কালিকটের থামারাসেরিতে জন্মগ্রহণ করেছিলেন, তার সমস্ত চিকিৎসা শিক্ষা খ্রিস্টান মেডিকেল কলেজ লুধিয়ানায় হয়েছিল। তিনি ডাঃ এগলস্টনের অধীনে অস্ত্রোপচার এবং ডঃ ফেইরাবেন্ড এবং ডাঃ বিন্দ্রার অধীনে প্লাস্টিক শল্যচিকিৎসার প্রশিক্ষণ নেন। তিনি যুগোস্লাভিয়ার একজন বিখ্যাত মাইক্রোসার্জন মার্কো গোডিনা দ্বারা মাইক্রোভাসকুলার শল্যচিকিৎসার প্রশিক্ষণ পেয়েছিলেন। ১৯৯৪ সালে ক্রিশ্চিয়ান মেডিক্যাল কলেজ লুধিয়ানাতে, তিনি সফলভাবে নয় বছর বয়সী এক মেয়ে সন্দীপ কৌরের মুখ এবং মাথার খুলি পুনরায় সংযুক্ত করেন। এই কৃতিত্বটি সম্প্রতি আমেরিকান কলেজ অফ সার্জনস দ্বারা শল্যচিকিৎসায় সাফল্যের জন্য টমাসকে তাদের ১০০ বছরের সময়রেখায় অন্তর্ভুক্ত করে।  মেয়েটির মুখের পেশী প্রায় সম্পূর্ণ সুস্থ হয়ে উঠেছে। সন্দীপ মেয়েটির পড়াশোনা চালিয়ে নিয়ে যান এবং তিনি হাসপাতালে একজন দক্ষ নিবন্ধিত নার্স হিসাবে কাজ করছেন। টমাস ২০০২ সালের জন্য *ডেভেলপমেন্ট অফ স্পেশালিটি* বিভাগে ডঃ বি. সি. রায় পুরস্কারের প্রাপক তিনি বর্তমানে মালাবার মেডিকেল কলেজ ও গবেষণা কেন্দ্র, কালিকটের ভাইস চেয়ারম্যান হিসেবে কাজ করছেন।

তথ্যসূত্র
---------

1. ↑  "History of Surgery: 100 Year Timeline – American College of Surgeons"। সংগ্রহের তারিখ ১১ মার্চ ২০১৩।
2. ↑  Thomas, A; Obed, V (১৯৯৮)। "Total face and scalp replantation": 2085–7। ডিওআই:10.1097/00006534-199811000-00041। পিএমআইডি 9811006।
3. ↑  "An Indian doctor's triumph"। *The Telegraph*। ১৫ আগস্ট ২০০৫। ২৫ নভেম্বর ২০০৫ তারিখে মূল থেকে আর্কাইভ করা।
* একটি জীব কর্তৃক সৃষ্ট জৈব রাসায়নিক পদার্থের কারণে যদি অন্য জীবের বৃদ্ধি এবং বিকাশ আংশিক বা সম্পূর্ণরূপে বাধাপ্রাপ্ত হয় অথবা মৃত্যু ঘটে তখন সেই প্রক্রিয়াকে অ্যান্টিবায়োসিস বলে।

অ্যান্টিবায়োটিকের সংবেদনশীলতা এবং প্রতিরোধ

  

**অ্যান্টিবায়োসিস** হ'ল দুটি বা ততোধিক জীবের মধ্যে একটি জৈবিক মিথস্ক্রিয়া যা তাদের মধ্যে কমপক্ষে একটির জন্য ক্ষতিকারক; এটি কোনও জীব এবং অন্য কিছু দ্বারা উৎপাদিত বিপাকীয় পদার্থের মধ্যে বিরোধবিরোধী সমিতিও হতে পারে।  অ্যান্টিবায়োসিসের উদাহরণগুলির মধ্যে অ্যান্টিবায়োটিক এবং ব্যাকটেরিয়া বা প্রাণী এবং রোগজনিত রোগজীবাণুগুলির মধ্যে সম্পর্ক অন্তর্ভুক্ত। অ্যান্টিবায়োসিসের অধ্যয়ন এবং অ্যান্টিবায়োটিকগুলির ক্ষেত্রে এর ভূমিকা অণুজীববিজ্ঞানের ক্ষেত্রে জ্ঞানের প্রসার ঘটিয়েছে। অণু প্রক্রিয়া, যেমন-কোষ প্রাচীর সংশ্লেষণ এবং পুনর্ব্যবহারযোগ্য। উদাহরণস্বরূপ, অ্যান্টিবায়োটিকগুলি কীভাবে যৌগের সাথে জড়িত। ব্যাকটেরিয়াগুলির সাথে অ্যান্টিবায়োসিস সম্পর্ক এবং নির্দিষ্ট ওষুধের মিথস্ক্রিয়া দ্বারা বিটা-ল্যাকটাম বিকাশকে প্রভাবিত করে তার অধ্যয়নের মাধ্যমে আরও ভালভাবে বোঝা গেছে। 

অ্যান্টিবায়োসিস সাধারণত হোস্ট প্ল্যান্টের জনসংখ্যায় অধ্যয়ন করা হয় এবং এটি তাদের পোকামাকড় পর্যন্ত ছড়িয়ে দেয়।

"অ্যান্টিবায়োসিস প্রতিরোধের পোকামাকড়ের জীববিজ্ঞানকে প্রভাবিত করে তাই পোকার প্রাচুর্যের পরিমাণের তুলনায় কীটপতঙ্গের পরিমাণ এবং পরবর্তী ক্ষয়ক্ষতি হ্রাস পাবে। যদি পোকা সংবেদনশীল ফসলের বিভিন্ন প্রকারে হত, তবে অ্যান্টিবায়োসিস প্রতিরোধের ফলে প্রায়শই মৃত্যুর হার বা দীর্ঘায়ুতা হ্রাস পেত এবং পোকার পুনরুত্পাদন ঘটত।

আরো দেখুন
---------

* অ্যান্টিবায়োটিক
* জৈবিক কীটপতঙ্গ নিয়ন্ত্রণ
* জৈবপ্রযুক্তি
* সিম্বিওসিস

তথ্যসূত্র
---------

1. ↑  "antibiosis"। *The Free Dictionary*।
2. ↑  KF, Kong (জানুয়ারি ২০১০)। "Beta-lactam antibiotics: from antibiosis to resistance and bacteriology"। *APMIS*। **118** (1): 1–36। ডিওআই:10.1111/j.1600-0463.2009.02563.x। পিএমআইডি 20041868। পিএমসি 2894812 অবাধে প্রবেশযোগ্য।
3. ↑  Teetes, George L.। "Plant Resistance to Insects: A Fundamental Component of IPM"। *Radcliffe's IPM World Textbook*। University of Minnesota। ২০১২-০৩-২৪ তারিখে মূল থেকে আর্কাইভ করা। সংগ্রহের তারিখ ২০১১-১১-০৭।

বহিঃসংযোগ
---------


উইকিঅভিধানে ***এন্টিবায়োসিস*** শব্দটি খুঁজুন।

* Fravel, D R (১৯৮৮)। "Role of Antibiosis in the Biocontrol of Plant Diseases"। *Annual Review of Phytopathology*। **26** (1): 75–91। ডিওআই:10.1146/annurev.py.26.090188.000451।
**স্টেট রুট ২৩০ (এসআর ২৩০)** হল আইনি কিন্তু অনির্মিত রাজ্য মহাসড়ক, যা যুক্তরাষ্ট্রের ওয়াশিংটন অঙ্গরাজ্যের হোয়াইটম্যান ও এ্যাডমস কাউন্টিতে অবস্থিত। মহাসড়কটি রিটজভিলে ইন্টারস্টেট ৯০ (আই-৯০) এবং ইউএস রুট ৩৯৫ (ইউএস-৩৯৫) এর একটি জাংশন থেকে শুরু হয়েছে এবং এটি পশ্চিম দিকে ভ্রমণ করে ইওয়ান-এ **এসআর ২৩০** এর সাথে সংযোগস্থাপন করে শেষ হয়েছে। দ্বিতীয় বিশ্বযুদ্ধ শেষে একটি পরিসংখ্যান করে, প্রথম হাইওয়ে পরিকল্পনায় ১৯৪৫ সালে মহাসড়কটি তৈরির প্রস্তাব করা হয়েছিল। যাহোক এরপর মহাসড়কটি নির্মাণে আর কোন পদক্ষেপ নেওয়া হয়নি।

রাস্তার বিবরণ
-------------

রাস্তাটি রিটজভিলে আই ৯০ এবং ইউএস ৩৯৫ এর একটি সংযোগস্থল থেকে শুরু হয়েছে। এরপর রাস্তাটি কিছু মিশ্র কৃষি জমি ও প্রাকৃতিক মরুভুমির মধ্য দিয়ে এগিয়ে গিয়ে এ্যাডামস-হোয়াইটম্যান কাউন্টি লা্ইন অতিক্রম করে। এরপর এসআর ২৩০ ইওয়ানের নিকটে এসআর ২৩ এর একটি সংযোগস্থলে গিয়ে শেষ হয়, যা মহাসড়কটির পূর্ব টার্মিনাস। বর্তমানে ভ্রমণকারীরা চায় দুটি সম্প্রদায়ের মাঝামাঝিতে অবস্থিত ফ্রীওয়ে থেকে স্প্রাগ ভ্রমণ করতে। তারপর রাস্তাটি দক্ষিণ-পূর্ব দিকে এসআর ২৩ বরাবর এগিয়ে গেছে।

ইতিহাস
------

১৯৪৫ সালে রাস্তাটির প্রথম প্রস্তাব করা হয়েছিল, যাতে সমর্থন করেছিলেন রিটজভিল চেম্বার অব কর্মাস এবং কলফক্সের সেনেটর এলমার সি. হান্টলে। একটি আর্নমাক হিসাবে প্রকল্পের জন্য মাত্র $১.৫ মিলিয়ন ডলার (২০১৩ সালে যা প্রায় $৪৮.৭ মিলিয়ন ডলারের সমান) সালে যা যুদ্ধের পরে ব্যবহার করতে নাচক করা হয়েছিল। ১৯৬৪ সালের স্টেট মহাসড়ক নাম্বারকরণের পরে, প্রস্তাবিত মহাসড়ক নামকরণ অনুসারে বর্তমান নাম এসআর ২৩০ করা হয়। এসআর ২৩ এর আইনি সংজ্ঞায়, প্রস্তাবিত মহাসড়কের পূর্ব টার্মিনাস ১৯৮৭ সালে লেজিসলেটিভ সেশনে এসআর ২৩০ এর একটি সংযোগস্থলে সরিয়ে তা পরিবর্তন করেছিল।

প্রধান সংযোগস্থলসমূহ
--------------------

| কাউন্টি | অবস্থান | মাইল | কিঃমিঃ | গন্তব্য | টীকা |
| --- | --- | --- | --- | --- | --- |
| এ্যাডামস | রিটজভিল | ০ | ০.০ |  I-৯০ / US ৩৯৫  – সেটল, Spokane | পশ্চিম টার্মিনাস |
| হোয়াইটম্যান | ইওয়ান |  |  |  SR ২৩  – কলফক্স, Sprague | পূর্ব টার্মিনাস |
| ১.০০০ মাঃ = ১.৬০৯ কিঃমিঃ; ১.০০০ কিঃমিঃ = ০.৬২১ মাঃ* Unopened
 |

আরও দেখুন
---------

* Washington State Route 168 - another legislated but unconstructed state highway

তথ্যসূত্র
---------

1. 1 2  Woodward, Walt (মার্চ ৮, ১৯৪৫)। "Under the Capital Dome: Colfax Cut-Off Sought in Bill Before Solons"। *The Ritzville Journal-Times* (ইংরেজি ভাষায়)। Ritzville, Wash.। পৃষ্ঠা 8। সংগ্রহের তারিখ ফেব্রুয়ারি ১৬, ২০১১।
2. 1 2 3  "RCW 47.17.440: State route No. 230." (ইংরেজি ভাষায়)। Washington State Legislature। সংগ্রহের তারিখ ডিসেম্বর ১১, ২০১০।
3. ↑  গুগল (ফেব্রুয়ারি ১৩, ২০১১)। "Ritzville to Ewan" (মানচিত্র)। *গুগল ম্যাপস*। গুগল। সংগ্রহের তারিখ ফেব্রুয়ারি ১৩, ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Senate Bill No. 5413"। *50th Legislature - 1987 Regular Session* (ইংরেজি ভাষায়)। Washington State Legislature। সংগ্রহের তারিখ ফেব্রুয়ারি ১৩, ২০১১। [*স্থায়ীভাবে অকার্যকর সংযোগ*]

বহিঃসংযোগ
---------

* SR 230 ওয়াশিংটন রাজ্যের মহাসড়কসমুহ
**এন্ডাভান্ট-অর্গানিৎজাসিও সোশ্যালিস্ট ডি'অ্যালিবারেন্ট ন্যাসিওনাল** (কাতালানে: *ফরোয়ার্ড–সোশ্যালিস্ট অর্গানাইজেশন অফ ন্যাশনাল লিবারেশন*, **এন্ডাভান্ট (ওসান)**; সাধারণত শুধুমাত্র **এন্ডাভান্ট** নামে পরিচিত) হল কাতালান দেশগুলির একটি স্বাধীন, সমাজতান্ত্রিক ও নারীবাদী স্পেনীয় রাজনৈতিক দল। ২০০০ সালের জুলাই মাসে স্বাধীন ও স্থানীয় যৌথ সমর্থনে প্ল্যাটফর্ম ফর দ্য ইউনিটি অফ অ্যাকশনের পুনর্গঠন হিসাবে এন্ডাভান্ট গঠিত হয়েছিল। এন্ডাভান্ট পপুলার ইউনিটি ক্যান্ডিডেটস (সিইউপি) সমর্থন করে ও এর অংশ।

আদর্শ ও কৌশল
------------

কাতালান দেশগুলির স্বাধীনতা দাবি করার পাশাপাশি এন্ডাভান্ট সামাজিক আন্দোলন এবং কাতালান পুঁজিবাদ বিরোধী বামপন্থীদের সংগ্রামের মধ্যে কাজ করাকে অগ্রাধিকার দিয়েছিলো যেমন চাকরির নিরাপত্তাহীনতার বিরুদ্ধে লড়াই করা, ফেব্রুয়ারী ২০০৫ সালে গণভোটের পরে ইউরোপীয় সংবিধানের বিরুদ্ধে প্রচারাভিযানে অংশ নেওয়া, প্রকল্পটির নব্য উদারবাদী সামাজিক দিকগুলির জন্য সমালোচনা করা ও কাতালান জাতীয় অধিকারের স্বীকৃতির অভাব। এন্ডাভান্ট "বন্ধ ও অনিশ্চয়তার বিরুদ্ধে নেটওয়ার্ক" এর অংশও ছিল, যা ইউনিয়ন ও বামপন্থী গোষ্ঠীগুলিকে একত্রিত করে পাশাপাশি ২০০৮-২০১৫ সালের স্পেনীয় সংকটের বিরুদ্ধে সংগ্রামে শ্রমিকদের সমর্থন করার জন্য বা জনশিক্ষার প্রতিরক্ষায় শিক্ষার্থী সমাবেশের পক্ষে বিভিন্ন উদ্যোগ গ্রহণ করেছিলো।

স্বাধীনতাকামী বামপন্থীদের সঙ্গে একত্রে সংগঠনটি প্রতি বছর কাতালোনিয়ার জাতীয় দিবস (১১ সেপ্টেম্বর), ৯ অক্টোবর, ৩১ ডিসেম্বর, ২৫ এপ্রিল, আন্তর্জাতিক নারী দিবস (৮ই মার্চ) ও আন্তর্জাতিক শ্রমিক দিবসের (১লা মে) মতো গুরুত্বপূর্ণ দিনগুলিতে প্রধান বিক্ষোভের ডাক দেয়।

২০০৬ সালে এটি কাতালোনিয়া, ভ্যালেন্সিয়ান দেশ ও দ্বীপপুঞ্জের স্বায়ত্তশাসনের সংবিধিগুলির সংস্কারের বিরোধিতা করেছিলো, বুঝতে পেরেছিল যে তারা আত্মনিয়ন্ত্রণের গণতান্ত্রিক অধিকার সরবরাহ করে না এবং এর মতে, ফ্রাঙ্কোইস্ট সংস্কারের প্রক্রিয়া থেকে উদ্ভূত স্বায়ত্তশাসনের রাষ্ট্রের আদর্শটি চালিয়ে যেতে চায়।

তথ্যসূত্র
---------

1. ↑  Vilaweb, 7-09-2000, Endavant-OSAN tria Gracia per a la seva presentació publica.[*স্থায়ীভাবে অকার্যকর সংযোগ*]
2. ↑  Els motius del NO a la constitució europea.
3. ↑  Vilaweb Sabadell: 24-02-2009 Actes sobre la crisi a diversos centres cívics de la ciutat, s'emmarquen a la campanya ‘Capitalisme és crisi' impulsada per l'organització política Endavant.
4. ↑  "CGT-UAB: Endavant (OSAN) condemna l'actuació dels Mossos a la UAB."। ২০১০-০৮-১৫ তারিখে মূল থেকে আর্কাইভ করা। সংগ্রহের তারিখ ২০১৫-০৮-১৬।